Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 664/2009

**988a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov **(**tlač **988)** v druhom čítaní

Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov **(**tlač **988)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 15. apríla 2009 č. 1355 pridelila vládny návrh zákona o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov **(**tlač **988)** na prerokovanie v druhom čítaní vo výboroch do 10. júna 2009 a  v gestorskom výbore do 12. júna 2009:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre hospodársku politiku a

Výboru Národnej rady Slovenskej republiky pre pôdohospodárstvo, životné prostredie a ochranu prírody.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 9. júna 2009 č. 638;
* Výbor Národnej rady Slovenskej republiky pre hospodársku politiku uznesením z 9. júna 2009 č. 507;
* Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením z 9. júna 2009 č. 410.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I § 3 ods. 1 písm, a) bod 3. v poznámke pod čiarou k odkazu 6) sa slová „§ 2 písm. b) bod 19.“ nahrádzajú slovami „§ 2 písm. b) bod 18.“.

Oprava nesprávneho odkazu vo väzbe na zmenu označenia bodov v čl. III v 1. bode.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. I § 3 ods. 3 písm. a) sa číslo „30“ nahrádza číslom „125“.

Pôvodný návrh ustanovenia nedostatočne upravoval výrobu elektriny v existujúcich zariadeniach vysoko účinnej kombinovanej výroby. Navrhovaná úprava stabilizuje výrobu elektriny v zdrojoch s elektrickým výkonom nad 30 MW.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I § 3 ods. 3 písm. b) sa číslo „50“ nahrádza číslom „200“.

Pôvodný návrh ustanovenia nedostatočne upravoval výrobu elektriny v existujúcich zariadeniach vysoko účinnej kombinovanej výroby. Navrhovaná úprava stabilizuje výrobu elektriny v zdrojoch s elektrickým výkonom nad 50 MW.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I § 3 odsek 4 sa dopĺňa písmenami f) a g), ktoré znejú:

„f) všetku elektrinu vyrobenú vysoko účinnou kombinovanou výrobou s celkovým inštalovaným výkonom nad 10 MW, ak podiel tepla dodaného pre technologické účely je najviac 40 % z využiteľného tepla,

g) všetku elektrinu z obnoviteľných zdrojov energie vyrobenú kombinovanou výrobou s celkovým inštalovaným výkonom nad 10 MW, ak podiel obnoviteľných zdrojov energie v palive je vyšší ako 20 % a podiel tepla dodaného pre technologické účely je najviac 40 % z využiteľného tepla.“.

Návrh ustanovenia nedostatočne upravoval výrobu elektriny v existujúcich zariadeniach vysoko účinnej kombinovanej výroby. Navrhovaná úprava stabilizuje výrobu a cenu tepla v zdrojoch, ktoré vyrábajú elektrinu vo vysoko účinnej kombinovanej výrobe alebo využívajú obnoviteľné zdroje energie v palive, pričom väčšinu tepla dodávajú pre bytovo-komunálny sektor.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I § 3 odsek 7 sa vypúšťa.

Odsek 8 sa prečísluje ako odsek 7.

Ide o zrovnoprávnenie podnikateľských subjektov.

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča neschváliť***

1. V čl. I § 4 ods. 1 uvádzacia veta znie:

„( l ) Výrobca elektriny, ktorý spĺňa podmienky na získanie podpory podľa § 3 (ďalej len „výrobca elektriny s právom na podporu“) má právo na“

Ide o legislatívno-technickú pripomienku, ktorou sa sleduje spresnenie právneho textu v súlade so smernicou 2001/77/ES.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. I § 4 ods. 2 v predvetí , ods. 3, ods. 6 a ods. 7, § 5 ods. 6 písm. a), § 9 ods. 1, ods. 2, ods. 3 a ods. 4, § 16 ods. 1 písm. a), písm. b), a písm. e) sa slová „s právom podpory“ nahrádzajú slovami „ s právom na podporu“.

Ide o legislatívno-technickú pripomienku, ktorou sa sleduje spresnenie právneho textu v súlade so smernicou 2001/77/ES.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I § 4 ods. 2 v predvetí , ods. 3, ods. 6 a ods. 7, § 5 ods. 6 písm. a), § 9 ods. 1, ods. 2, ods. 3 a ods. 4, § 16 ods. 1 písm. a, písm. b, a písm. e), § 18 ods. 3 sa slová „s právom podpory“ nahrádzajú slovami „ s právom na podporu“.

Ide o legislatívno-technickú pripomienku, ktorou sa sleduje spresnenie právneho textu v súlade so smernicou 2001/77/ES.

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča neschváliť***

1. V čl. I § 4 ods. 8 v prvej vete sa vypúšťajú slová „vysoko účinnou“ a číslo „30“ sa nahrádza číslom „125“.

Navrhovaná úprava zlepšuje podmienky pre využívanie biometánu.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I § 4 sa dopĺňa odsekom 10, ktorý znie:

„(10) Výrobca elektriny s právom na podporu, ktorý si uplatňuje podporu podľa § 3 ods. 1 písm. b) a podporu podľa § 3 ods. 4 písm. a), b), f) alebo g) je povinný dodať celý objem vyrobenej elektriny len prevádzkovateľovi regionálnej distribučnej sústavy u ktorého si uplatňuje podporu, okremregulačnej elektriny dodanej pre potreby prevádzkovateľa prenosovej sústavy.“.

Navrhované ustanovenie zabezpečí súlad medzi primárnou a sekundárnou legislatívou a zároveň zabráni konaniu zo strany výrobcov elektriny, ktorí by napríklad v noci využívali regulované ceny a počas dňa by vyrobenú elektrinu predávali za trhové ceny.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I § 6 odsek 4 znie:

„(4) Cenu elektriny podľa odseku 3 môže úrad zvýšiť koeficientom jadrovej inflácie a koeficientom, ktorý zohľadňuje použitú technológiu.“.

Odsek 4 odkazoval len na koeficient zohľadňujúci použitú technológiu, pričom z hľadiska nárastu vstupných nákladov u niektorých technológií je vhodné ich garantovať koeficientom jadrovej inflácie.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V č. I § 6 odsek 5 znie:

„(5) Ak pri výstavbe zariadenia na výrobu elektriny1) bola poskytnutá podpora z podporných programov financovaných z prostriedkov štátneho rozpočtu, tak cena elektriny sa znižuje nasledovne

a) v rozsahu do 30 % vrátane celkových obstarávacích nákladov o 4 %,

b) v rozsahu do 40 % vrátane celkových obstarávacích nákladov o 8 %,

c) v rozsahu do 50 % vrátane celkových obstarávacích nákladov o 12 %,

d) v rozsahu viac ako 50 % celkových obstarávacích nákladov o 16 %.“.

Navrhovaná úprava je v súlade s doteraz platným ustanovením vo výnose Úradu pre reguláciu v sieťových odvetviach č. 2/2008.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I v § 16 ods. 1 písm. h)

slová „podľa § 8 ods. 8“ sa nahrádzajú slovami „podľa § 8 ods. 9“.

Oprava nesprávneho vnútorného odkazu.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. I § 18 odsek 3 znie:

„(3) Pri zariadeniach na výrobu elektriny,1) ktoré boli uvedené do prevádzky pred 1. januárom 2010, je cena elektriny, ktorú si uplatňuje výrobca elektriny s právom na podporu pre stanovenie doplatku podľa § 3 ods. 1 písm. c) pre ďalšie obdobie, ktoré nepresiahne 15 rokov od roku uvedenia zariadenia na výrobu elektriny1) do prevádzky alebo 15 rokov od rekonštrukcie alebo modernizácie technologickej časti zariadenia výrobcu elektriny, stanovená všeobecne záväzným právnym predpisom, ktorý vydá úrad.“.

Návrh zákona v prechodných ustanoveniach upravil cenu elektriny, ktorú si uplatňuje výrobca elektriny s právom podpory pre stanovenie doplatku podľa § 3 ods. 1 písm. c). Na stanovenie rozhodného obdobia je však potrebné v súlade s § 3 ods. 6 zákona z dôvodu zrozumiteľnosti vložiť tiež obdobie 15 rokov od rekonštrukcie alebo modernizácie technologickej časti zariadenia výrobcu elektriny.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I § 19 ods. 2 sa dopĺňa písmenami i) a j), ktoré znejú:

„i) výpočet rozsahu podpory výrobcovi elektriny z obnoviteľných zdrojov energie a vysokoúčinnou kombinovanou výrobou podľa § 3 ods. 4,

j) spôsob určenia výšky doplatku, ktorý na výrobu elektriny v zariadení kombinovanej výroby využíva čiastočne alebo úplne obnoviteľné zdroje energie.“.

Jedná sa o legislatívno-technickú úpravu na základe navrhovanej úpravy v § 3 ods. 4 v 2. bode pozmeňovacieho návrhu. Je vhodné problematiku využitia obnoviteľných zdrojov energie v technológiách kombinovanej výroby riešiť v návrhu výnosu Úradu pre reguláciu v sieťových odvetviach, bude potrebné určiť aj spôsob výpočtu rozsahu podpory výrobcovi elektriny, ako aj spôsob určenia výšky doplatku.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I v prílohe k zákonu č. .../2009 Z.z. v 1. bode sa v zátvorke za slová „Mimoriadne vydanie Ú.v. EÚ 12/zv.003“ vkladá bodkočiarka a pripájajú slová „Ú.v. EÚ L 52, 21. 2. 2004.“.

Ide o legislatívno-technickú pripomienku, ktorou sa sleduje zosúladenie so zaužívanou legislatívnou praxou.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. I v prílohe k zákonu č. .../2009 Z.z. v 2. bode sa v zátvorke za slová „Mimoriadne vydanie Ú.v. EÚ 12/zv.002“ vkladá bodkočiarka a pripájajú slová „Ú.v. EÚ L 283, 27. 10. 2001.“.

Ide o legislatívno-technickú pripomienku, ktorou sa sleduje zosúladenie so zaužívanou legislatívnou praxou.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. II v 4. bode v § 7 ods. 2 písm. f) sa poznámka pod čiarou vrátane odkazu „1ne“ mení na „1nf“.

V platnom znení zákona už je poznámka „1ne“ v § 5 ods. 1 písm. uu), preto je potrebné opraviť označenie.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. II v 6. bode v § 13 ods. 2 písm. r) sa odkaz na poznámku pod čiarou „1nf“ mení na „1j“.

Legislatívno - technická oprava.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. II sa za 7. bod vkladá nový 8. bod, ktorý znie:

„8. Ustanovenie § 18. ods. 1 sa vypúšťa.“.

Nasledujúce odseky sa prečíslujú.

Ide o legislatívnu čistotu zákona.

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. III sa za 2. bod vkladá nový 3. bod, ktorý znie:

„3. V § 3 ods. 2 písm. d) sa na konci pripájajú slová „vrátane rozhodnutia o prerušení ťažby plynu zo zásobníka pre dotknutých účastníkov trhu s plynom, ktorí uskladňujú plyn pre odberateľov mimo vymedzeného územia podľa § 46 odsek 8.“.“.

Doterajšie body sa prečíslujú.

Keďže ministerstvo pri stanovení opatrení na zabezpečenie bezpečnosti dodávok v mimoriadnych situáciách musí rozhodovať o prerušení ťažby plynu zo zásobníka pre dotknutých účastníkov trhu s plynom, ktorí uskladňujú plyn pre odberateľov mimo vymedzeného územia, navrhuje sa rozšíriť kompetencie ministerstva.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. III sa za 3. bod vkladá nový 4. bod, ktorý znie:

„4. V § 3 ods. 4 sa na konci pripája veta „Ministerstvo rozhodne o prerušení ťažby plynu zo zásobníka pre dotknutých účastníkov trhu s plynom, ktorí uskladňujú plyn pre odberateľov mimo vymedzeného územia podľa § 46 odsek 8 po zvážení prijatia dostupných opatrení zameraných na zabezpečenie bezpečnosti dodávok plynu, vrátane možnosti cezhraničnej spolupráce.“.“.

Doterajšie body sa prečíslujú.

V nadväznosti na navrhovaný 10. bod je potrebné stanoviť tiež limitujúce kritériá pre postup ministerstva, ktoré zabezpečuje výkon štátnej správy v energetike. Ministerstvo k rozhodnutiu o prerušení ťažby plynu zo zásobníka pre dotknutých účastníkov trhu s plynom, ktorí uskladňujú plyn pre odberateľov mimo vymedzeného územia môže pristúpiť po zvážení prijatia všetkých dostupných opatrení, zameraných na zabezpečenie bezpečnosti dodávok plynu, vrátane možnosti cezhraničnej spolupráce.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. III sa za 6. bod dopĺňa nový 7. bod, ktorý znie:

„7. V § 11 ods. 6 sa bodka na konci druhej vety vypúšťa a pripájajú sa slová „alebo zoznamom energetických zariadení prevádzkovaných osobou s podstatným vplyvom na činnosť a rozhodovanie žiadateľa v čestnom vyhlásení7b). Pre účely tohto ustanovenia sa podstatným vplyvom rozumie podiel na základnom imaní žiadateľa vo výške minimálne 34 %.“.

Doterajšie body sa prečíslujú.

Súčasné obmedzenie v doposiaľ platnom zákone o energetike pre žiadateľa o vydanie osvedčenia o súlade investičného zámeru s dlhodobou koncepciou energetickej politiky pri energetických zariadeniach na výrobu elektriny s celkovým inštalovaným výkonom nad 30 MWe sa pri preukazovaní skúseností ohľadne prevádzky obdobných energetických zariadení pri aplikácii zákona javia ako nadmerne limitujúce. Navrhuje sa preto zmäkčiť náročné podmienky pre výstavbu nových zdrojov tak, že skúseností pri prevádzke uvedených energetických zariadení by preukazoval žiadateľ zoznamom energetických zariadení prevádzkovaných osobou, ktorá má  podstatný vplyv na činnosť a  rozhodovanie žiadateľa. Podiel osoby s takýmto podstatným vplyvom sa navrhuje vymedziť podielom na základnom imaní žiadateľa vo výške minimálne 34 %, čo sa javí ako postačujúce kritérium.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. III v 13. bode sa slová „10 mil.“ nahrádzajú slovami „10 miliónov“.

Je nutné uviesť slová presne, ako sú formulované v platnom znení.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. III v 15. bode sa označenie „§ 69c“ mení na „69d“ vrátane príslušnej zmeny predvetia.

Platné znenie zákona už obsahuje § 69c, preto je potrebné opraviť číslovanie.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V čl. IV v 1. bode sa slová „V § 20 ods. 3 sa za prvú vetu vkladajú vety“ nahrádzajú slovami „V § 20 ods. 3 sa na konci pripájajú vety“.

Platný § 20 ods. 3 má len jednu vetu.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. Za článok IV sa vkladá nový článok V, ktorý znie:

„Čl. V

Zákon č. 429/2008 Z. z. o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov sa dopĺňa takto:

V § 1 sa na konci pripája táto veta:

„Iným návrhom v cenovom konaní je návrh na zmenu cenového rozhodnutia, odvolanie proti cenovému rozhodnutiu a doplnenie návrhu z podnetu obchodnej spoločnosti, ak majú tieto návrhy vplyv na zmenu ceny.“.

Navrhovaná úprava zavádza chýbajúcu legálnu definíciu iného návrhu v cenovom konaní, ktorú si vyžiadala aplikačná prax. Súčasne spresňuje povinnosť obchodnej spoločnosti predložiť iný návrh v cenovom konaní schválený valným zhromaždením iba v tých prípadoch, ktoré budú mať vplyv na zmenu ceny.

Doterajší článok V sa označuje ako článok VI.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. V, (čl. I, čl. III) sa slová „1. augusta“ nahrádzajú slovami „1. septembra“ a súčasne v čl. I v § 18 ods. 1 sa slová „1. augusta“ nahrádzajú slovami „1. septembra“ a v § 18 ods. 2, 4 a 5 sa slová „30. septembra“ nahrádzajú slovami “31. októbra“ a  v čl. III v 15. bode v § 69c v nadpise sa slová „1. augusta“ nahrádzajú slovami „1. septembra“ a  v ods. 1 sa slová „1. augustom“ nahrádzajú slovami „1. septembrom“ a v ods. 2 sa slovo „októbra“ nahrádza slovom „novembra“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakančnej lehoty. Z tohto dôvodu je potrebné zmeniť účinnosť zákona tak, aby boli  dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

***Gestorský výbor odporúča schváliť***

1. V ustanovení o účinnosti v čl. V sa slová „v čl. III 10. bod“ nahrádzajú slovami „ v čl. III 13. bod“.

Zmena z dôvodu doplnenia nových bodov v článku III.

**Výbor NR SR pre hospodársku politiku**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 4, 6, 7, 9 až 29**  hlasovať spoločne s odporúčaním **s c h v á l i ť,**

**o bode 5** hlasovať s odporúčaním **neschváliť,**

**o bode 8**  hlasovať s odporúčaním **neschváliť.**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov **(**tlač **988)**

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

Spoločná správa výborov Národnej rady Slovenskej republiky o výsledku prerokovania vládneho návrhu zákona o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov **(**tlač **988a)** v druhom čítaní bola schválená uznesením zo 16. júna 2009 č. 515.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 16. júna 2009

Maroš **K o n d r ó t**v. r.

predseda Výboru NR SR pre

hospodársku politiku